เงินบาทเปิด 36.70 บ. หวนแข็งค่า หลังดอลลาร์อ่อน
ภาวะตลาดเงินบาทเปิด 36.70 บาท/ดอลลาร์ กลับมาแข็งค่า หลังดอลลาร์ปรับตัวอ่อนค่า ขณะที่ตัวเลขผู้ขอรับสวัสดิการว่างงานสหรัฐฯ ออกมาสูงเกินคาดกดดันให้บอนด์ยีลด์ปรับตัวลดลง
ภาวะตลาดเงินบาทเปิด 36.70 บาท/ดอลลาร์ กลับมาแข็งค่า หลังดอลลาร์ปรับตัวอ่อนค่า ขณะที่ตัวเลขผู้ขอรับสวัสดิการว่างงานสหรัฐฯ ออกมาสูงเกินคาดกดดันให้บอนด์ยีลด์ปรับตัวลดลง
22 ก.ค. 2565

นักบริหารเงินจากธนาคารกรุงศรีอยุธยา เปิดเผยว่า เงินบาทเปิดตลาดเช้านี้อยู่ที่ 36.70 บาท/ดอลลาร์ ปรับตัวแข็งค่าจากปิดตลาดเย็นวานนี้ที่ระดับ 36.94 บาท/ดอลลาร์ เคลื่อนไหวตามทิศทางตลาดโลก เนื่องดอลลาร์ปรับตัวอ่อนค่า หลังจากธนาคารกลางยุโรป (อีซีบี) มีมติปรับขึ้นอัตราดอกเบี้ยครั้งแรกในรอบ 11 ปี ที่ 0.50% มาอยู่ที่ 0% ขณะที่ตัวเลขผู้ขอรับสวัสดิการว่างงานของสหรัฐฯ ออกมาสูงเกินคาดกดดันให้บอนด์ยีลด์ปรับตัวลดลง
“บาทกลับมาแข็งค่าจากเย็นวานนี้ตามตลาดโลก และยังดีที่ราคาทองปรับตัวขึ้นมา ไม่เช่นนั้นจะมีแรงนำเข้ากดดันให้บาทอ่อน
ค่าขึ้นไปอีก” นักบริหารเงิน กล่าว
นักบริหารเงินประเมินกรอบการเคลื่อนไหวของเงินบาทในวันนี้ไว้ที่ 36.70 – 36.90 บาท/ดอลลาร์
THAI BAHT FIX 3M (21 ก.ค.) อยู่ที่ระดับ 0.59821% ส่วน THAI BAHT FIX 6M อยู่ที่ระดับ 0.84551%